თუ ჩვენ მაიმუნებისგან განვვითარდით, მაშინ მაიმუნებიც რატომ არსებობენ?
(სიცილი)
იმიტომ რომ ჩვენ მაიმუნები არ ვართ,
ჩვენ თევზები ვართ.
(სიცილი)
იმის ცოდნა რომ თევზი ხარ და არა მაიმუნი,
ჩვენი წარმომავლობის გასაგებად ძალიან მნიშვნელოვანია.
მე აშშ-ში ერთ-ერთ ყველაზე დიდ ევოლუციური ბიოლოგიის კურსს ვასწავლი
და როცა ჩემს მოსწავლეებს საბოლოოდ ესმით, თუ ყოველთვის რატომ ვუწოდებ მათ თევზებს,
მაშინ ვიგებ, რომ ჩემი საქმე შევასრულე.
თუმცა, ყოველთვის მიწევს ლექციების დაწყება ზოგიერთი ფეხმოკიდებული მითის დამსხვრევით,
რადგანაც გაუცნობიერებლად ბევრ ჩვენგანს ევოლუცია არასწორად ასწავლეს.
მაგალითად, გვასწავლეს სახელწოდება "ევოლუციის თეორია."
სინამდვილეში უამრავი თეორია არსებობს და თავად პროცესის მსგავსად
ის გადარჩება, რომელიც ყველაზე კარგად ერგება მოცემულ ინფორმაციას.
ყველაზე კარგად დარვინულ ბუნებრივ გადარჩევას ვიცნობთ.
ამ პროცესის წყალობით გარემოსთან ყველაზე უკეთ შემგუებელი ორგანიზმები
გადარჩებიან და გამრავლდებიან,
მაშინ როცა ნაკლებად შეგუებადი ორგანიზმები ნელა კვდებიან
და მორჩა.
ევოლუცია ასე მარტივია და ეს ფაქტია.
ევოლუცია ისეთივე ფაქტია, როგორიც "გრავიტაციის თეორია."
ამის დამტკიცებაც მარტივია.
უბრალოდ საჭიროა ჭიპზე დაიხედო,
რომელსაც სხვა პლაცენტურ ძუძუმწოვრებთან იზიარებ,
ან ხერხემალზე, რომელსაც სხვა ხერხემლიანებთან ერთად იზიარებ,
ან დნმ-ზე, რომელსაც დედამიწაზე ყოველ ცოცხალთან იზიარებ.
ეს ნიშნები ადამიანებში სპონტანურად არ გაჩენილა.
ის გადმოგვეცა სხვადასხვა წინაპრისგან
არა მხოლოდ ჩვენ, არამედ ყველა შთამომავალს.
მაგრამ თავიდან ასე ბიოლოგია არ გვისწავლია, ასე არ არის?
ვისწავლეთ რომ მცენარეები და ბაქტერიები პრიმიტიული რაღაცებია
და თევზი დასაბამს აძლევს ამფიბიებს, რასაც რეპტილიები და
ძუძუმწოვრები მოსდევს და შემდეგ საკუთარ
თავს იღებ, ხაზის ბოლოს ყველაზე განვითარებულ არსებას.
თუმცა სიცოცხლე წრფივად არ ვითარდება და
არც ჩვენით მთავრდება.
მაგრამ ევოლუციას ყოველთვის რაიმე ამის მსგავსით წარმოგვიდგენენ,
მაიმუნი და შიმპანზე,
გადაშენებული ადამიანები,
რომლებიც მკაცრად, პირდაპირ მოემართებიან, რათა გახდნენ ის, რაც ვართ.
თუმცა, ისინი აღარ ხდებიან ჩვენ როგორც ჩვენ არ ვხდებით ისინი.
ასევე, ჩვენ ევოლუციის მიზანი არ ვართ.
მაგრამ რა აზრი აქვს?
რატომ გვჭირდება სწორად გვესმოდეს ევოლუცია?
აშკარაა ევოლუციის არასწორ გაგებას უამრავ პრობლემამდე მივყავართ,
მაგრამ ვერ დასვამ ამ ძველისძველ კითხვას,
"საიდან მოვდივართ?"
ევოლუციის სწორად გაგების გარეშე.
მისმა შეცდომით გაგებამ უამრავ ბუნდოვან და არასწორ ხედვებამდე მიგვყივანა
იმის შესახებ, თუ როგორც უნდა მოვექცეთ სიცოცხლის სხვა ფორმებს
და როგორ უნდა მოვექცეთ ერთმანეთს
რასისა და სქესის ფარგლებში.
მაშ ოთხი მილიარდი წლის წინ დავბრუნდეთ.
ეს ერთუჯრედიანი ორგანიზმი ჩვენი საერთო საწყისია.
თავდაპირველად, მან დასაბამი მისცა სხვა ერთუჯრედიან სიცოცხლეს,
თუმცა ისინი დღემდე ვითარდებიან
და ზოგიერთის აზრით არქეა და ბაქტერია,
რომლებიც ამ ჯგუფს ძირითადად შეადგენენ,
პლანეტის მასშტაბით ყველაზე წარმატებულია.
ისინი ნამდვილად იცოცხლებენ ჩვენ შემდეგაც.
დაახლოებით სამი მილიარდი წლის წინ, მრავალუჯრედიანები განვითარდნენ.
ეს მოიცავს სოკოებს, მცენარეებსა და ცხოველებს.
თევზები პირველი ცხოველებია, რომლებსაც ხერხემალი განუვითარდათ.
ამიტომ ფაქტობრივად ყველა ხერხემლიანი თევზია,
ისევე, როგორც მე და შენ.
მაშ არ თქვათ რომ არ გაგაფრთხილეთ.
ერთი წარმოშობის თევზი მიწაზე ამოვიდა და
დასაბამი დაუდო, სხვა ცოცხალ არსებებთან ერთად, ძუძუმწოვრებას და რეპტილიებს.
ზოგიერთი რეპტილია ჩიტი გახდა, ზოგი ძუძუმწოვარი კი პრიმატი,
ზოგი პრიმატი - კუდიანი მაიმუნი
და დანარჩენები უკუდო მაიმუნები, მათ შორის ადამიანთა სხვადასხვა სახეობა.
მაშ, ნათელია რომ მაიმუნი ჩვენი წინაპარი არ არის.
მაგრამ ჩვენ და მათ საერთო წინაპარი გვყავს/
ამასობაში, სიცოცხლე ჩვენ გარშემო განვითარებას აგრძელებდა -
მეტი ბაქტერია, მეტი სოკო, უამრავი თევზი, თევზი, თევზი.
თუ უკვე ვერ მიხვდით -- დიახ, ჩემი საყვარელი ჯგუფია.
(სიცილი)
სიცოცხლის განვითარებასთან ერთად, ის გადაშენდება.
სახეობათა უმრავლესობა მხოლოდ რამდენიმე მილიონი წელი ძლებს.
ამრიგად, დედამიწაზე არსებული სიცოცხლეთა უმრავლესობა
დაახლოებით ჩვენი სახეობის ასაკისაა.
ამიტომ, ეგოისტური იქნება რომ ვიფიქროთ,
"ხო, მცენარეები და ბაქტერიები პრიმიტიულია
და რადგან ჩვენ ევოლუციური წუთია ვარსებობთ,
რაღაცით განსაკუთრებული ვართ."
სიცოცხლეს ისე შევხედოთ, როგორც წიგნს, რა თქმა უნდა დაუსრულებელ წიგნს.
ჩვენ ბოლო თავის რამოდენიმე ფურცელს ვხედავთ.
თუ იმ რვა მილიონ სახეობას შევხედავთ,
რომელთან ერთად ამ პლანეტას ვიყოფთ,
ჩავთვალოთ ისინი ევოლუციის 4 მილიარდ წლად.
ისინი ამის წარმოებულებია.
წარმოვიდგინოთ საკუთარი თავი ახალგაზრდა ფოთლებად, უძველეს გიგანტურ სიცოცხლის ხეზე,
ყველანი დაკავშირებული უხილავი ტოტებით, არა მხოლოდ ერთმანეთთან,
არამედ ჩვენს გადაშენებულ ახლობლებთანაც და ევოლუციურ წინაპრებთან.
როგორც ბიოლოგი, მე სხვებთან ერთად, კვლავ ვცდილობ შევისწავლო
როგორ არის ყველა ერთმანეთთან დაკავშირებული, ვინ ვისთან.
შესაძლოა უკეთესია რომ საკუთარი თავი
პატარა თევზად ჩავთვალოთ, რომელიც წყლიდან ამოვიდა.
დიახ, მან, ვინც სიარული და საუბარი ისწავლა,
მაგრამ რომელსაც კიდევ აქვს უამრავი რამ სასწავლი
იმის შესახებ, თუ ვინ ვართ და საიდან მოვედით.
მადლობა.
(აპლოდისმენტი)